Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A szabályozásból következik, hogy az 1993. évi LIX. törvény 27. § (1) bekezdése — amely éves beszámoló benyújtására kötelezi a biztosokat — a beszámoló kötelező részeként
Paragraph Index: 63

(2)—(4) bekezdésében, a 60. §-ban, a 66—69. §-ban és a 70/E. §-ban megállapított alapvető jogok kivételével — felfüggeszthető vagy korlátozható. Az Alkotmány 2. § (1) bekezdésében foglalt jogállamiság, jogbiztonság követelményével összefüggésben megállapított visszásságok száma 1998-ban 289 volt. Ez az összes visszásság 29,73 százalékát tette ki szemben az előző év 34,83 százalékával. Önmagában azonban ez a statisztika megtévesztő. A bevezetőben utaltunk rá, hogy az országgyűlési biztosok az alkotmányos jogok sérelme vagy közvetlen veszélyeztetése esetén folytatnak vizsgálatot. Az Alkotmány 2. §-ába foglalt jogállamiság az Alkotmánybíróság megfogalmazása szerint is a Köztársaság alapértéke, olyan elv, amely az egész államéletet áthatja, azonban alanyi jogosultságként nem fogható fel. Az országgyűlési biztos és általános helyettese tehát önmagában a jogállamiság, és ezen keresztül a jogbiztonság sérelme esetén — az eddig is töretlenül követett jogértelmezésnek megfelelően — nem léphet fel. Ez az értelmezés megfelel az országgyűlési biztosokról

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes